पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। राजस्थान प्रदेश कांग्रेस कमेटी की प्रवक्ता डा. अर्चना शर्मा ने भाजपा प्रदेश अध्यक्ष वसुंधरा राजे की ओर से कांग्रेस के चुनाव चिह्न हाथ के निशान को खूनी पंजा बताने पर कड़ी प्रतिक्रिया व्यक्त की है। उन्होंने कहा कि भाजपा निरंतर लोकतांत्रिक मर्यादाओं का हनन कर रही है। इससे पूर्व भी भाजपा कार्यकर्ताओं ने कांग्रेस के झंडे को जलाया गया था जो घोर निंदनीय है।
डा. शर्मा ने कहा कि भाजपा की इस तरह की हरकतें उनकी ओछी मानसिकता की परिचायक है। क्योंकि कांग्रेस का चुनाव चिह्न और के झण्डे का महत्व सभी कांग्रेसजन के लिए किसी भी धर्मग्रंथ से कम नहीं है। उन्होंने कहा कि भाजपा नेता कांग्रेस के इतिहास से परिचित नहीं है। यही कारण है कि वसुंधरा राजे कांग्रेस के चुनाव चिह्न हाथ के निशान को 55 वर्ष पुराना बता रही है, जबकि कांग्रेस ने यह चुनाव चिह्न 80 के दशक में अपनाया था।
उन्होंने कहा कि वसुंधरा राजे के नेतृत्व में तत्कालीन भाजपा सरकार के दौरान आरक्षण एवं पानी-बिजली मांगने पर जनता के खून की होली खेली गई थी। जिसे वे अपनी सामंती मानसिकता की वजह से जनता पर अत्याचार करना अपना अधिकार मानती है। उन्होंने कहा कि हाथ का चिह्न बुजुर्ग का सहारा, महिला का रक्षक, युवा का संबल एवं अल्पसंख्यकों, कृषकों और अन्य वर्गों की हिम्मत का प्रतीक है। यह चिह्न भारतीय राष्ट्रीय कांग्रेस की ही पहचान नहीं, वरन संपूर्ण देश के लोकतांत्रिक एवं संवैधानिक व्यवस्था के गौरव का रक्षक भी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn